Na temelju članka 391. stavak 1. Zakona o vlasništvu i drugim stvarnim pravima («Narodne novine» broj 91/96, 68/98, 137/99 – Odluka USRH, 22/00 – Odluka USRH, 73/00, 114/01, 79/06, 141/06, 146/08, 38/09, 153/09, 143/12 i 152/14), članka 48. stavak 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01 – vjerodostojno tumačenje, 129/05, 109/07, 125/08 i 36/09) i članka 6. Odluke o uvjetima, načinu i postupku raspolaganja nekretninama u vlasništvu Općine Popovac („Službeni glasnik Općine Popovac“ broj 3/15), Načelnik Općine Popovac raspisuje

**PONOVLJENI JAVNI NATJEČAJ**  
**za prodaju nekretnine u vlasništvu Općine Popovac**

**I.**

Općina Popovac u ponovljenom javnom natječaju prodaje nekretninu u vlasništvu Općine Popovac – prema početnoj utvrđenoj cijeni kako slijedi:

k.č.br. 370 k.o. Branjina, površine 7196m2, oranica, po početnoj cijeni od 21.130,40 kn,

vlasništvo Općina Popovac u cijelosti.

Predmetna nekretnina može se razgledati u otvorenom roku za podnošenje pisanih ponuda, uz prethodnu najavu na telefon broj: 031/728-126.

**II.**

Porez na promet nekretnine snosi stjecatelj nekretnine.

Stjecatelj nekretnine snosi i sve troškove i izdatke vezane uz sklapanje Ugovora o kupoprodaji nekretnine te troškove zemljišnoknjižne i katastarske provedbe na ime stjecatelja.

**III.**

Sudionici natječaja dužni su uplatiti jamčevinu za učešće u natječaju koja iznosi 10 % od početne cijene nekretnine za koje se podnosi ponuda, u korist žiro-računa Općine Popovac HR772340009-1834600001 s pozivom na broj 7722-OIB, model: HR24.

Na uplatnici je potrebno obvezno naznačiti za koju se nekretninu jamčevina plaća.

Dokaz o uplaćenoj jamčevini mora biti priložen uz ponudu, u protivnom će se ponuda odbaciti.

Ponuditeljima koji nisu uspjeli u postupku natječaja, jamčevina će se vratiti u roku od 8 (osam) dana od dana okončanja postupka natječaja, odnosno donošenja Odluke o izboru najpovoljnijeg ponuditelja za prodaju nekretnina ili Odluke o poništenju natječaja, bez prava na kamatu.Potvrda o uplati jamčevine mora biti dostavljena uz ponudu.

Ponuditelju koji uspije u natječaju, jamčevina se uračunava u ponuđenu cijenu, time da se jamčevina ne vraća ukoliko najpovoljniji ponuđač naknadno odustane od zaključenja ugovora u propisanom roku ili ukoliko se ugovor o kupoprodaji raskine uslijed neplaćanja kupoprodajne cijene.

IV.

Ponuda mora sadržavati:  
a) ime, prezime i adresu ponuđača odnosno tvrtku pravne osobe s adresom i naznakom odgovorne osobe te potpis ponuđača  
b) iznos prodajne cijene koji se nudi

c) dokaz o uplaćenoj jamčevini  
d) dokaz o bonitetu odnosno solventnosti pravnog subjekta

e) ponuđači su također dužni dostaviti:  
- fizička osoba – presliku domovnice / dokaz o državljanstvu članica EU u ovjerovljenom   
prijevodu  
- obrtnik – presliku obrtnice  
- trgovačko društvo – izvadak iz sudskog registra ne stariji od 30 dana

**V.**

Na natječaj se mogu javiti fizičke i pravne osobe.

**VI.**

Nepravovremene (ponude izvan roka) i nepotpune (bez dokaza o uplati jamčevine ili koje druge potrebne dokumentacije navedene u natječaju, bez točno određene cijene i sl.) ili na drugi način protivne uvjetima iz natječaja podnesene ponude, Povjerenstvo će odbaciti.

**VII.**

Nekretnina se prodaje kao cjelina po načelu «viđeno-kupljeno» što isključuje naknadne prigovore kupca po bilo kojoj osnovi.

Kupac i članovi njegovog kućanstva, kao i tvrtke i obrti u njihovom vlasništvu ne smiju imati dugovanja prema proračuni Općine Popovac

Nekretnina se prodaje pod uvjetom jednokratne isplate ponuđene kupoprodajne cijene u cijelosti

Prodavatelj zadržava pravo poništiti natječaj, pravo ne prihvatiti nijednu ponudu, kao i pravo izabrati drugog najpovoljnijeg ponuditelja među prispjelim ponudama ako najpovoljniji ponuditelj odustane od kupnje (odustankom od kupnje smatra se nesklapanje ugovora u roku utvrđenom ovim natječajem, odnosno neplaćanje kupoprodajne cijene u roku utvrđenom ovim natječajem) a sve to bez ikakvog obrazloženja i odgovornosti prodavatelja prema ponuditeljima i njihovim troškovima.

**IX.**

Najpovoljnijom ponudom smatrat će se ona ponuda koja uz ispunjenje uvjeta iz ovog Natječaja sadrži i najviši iznos ponuđene cijene.

Podnošenje ponude ima značaj prihvaćanja svih uvjeta ovog Natječaja.

Ovaj Natječaj je valjan ako pristigne makar i samo jedna valjana ponuda.

U slučaju da dva ili više ponuditelja, uz ispunjavanje svih uvjeta ovog Natječaja, ponude isti iznos cijene, Natječaj će se ponoviti.

**X.**

Ponude treba dostaviti u zatvorenoj omotnici na adresu: Općina Popovac, 31303 Popovac, V. Nazora 32, s naznakom: «ne otvarati – ponuda za natječaj za prodaju nekretnine».

Rok za podnošenje pisanih ponuda je 20. listopada 2017. god. do 12,00 sati (do tog roka ponuda treba stići na urudžbeni zapisnik prodavatelja, bilo poštom, bilo osobnom dostavom).

Nepravodobno prispjele i nepotpune ponude neće se razmatrati.

Javno otvaranje ponuda bit će 20. listopada 2017. god. u 12,00 sati u prostorijama Općine Popovac , u nazočnosti ponuditelja, odnosno njihovih ovlaštenih predstavnika.

Odabrani najpovoljniji ponuditelj dužan je u roku od 8 dana od dana primitka pisane obavijesti o odabiru sklopiti kupoprodajni ugovor, te u roku od 15 dana od dana sklapanja ugovora platiti kupoprodajnu cijenu u cijelosti.

KLASA: 947-01/17-01/03

URBROJ: 2100/08-02/17-01

Popovac, 21. rujna 2017. Načelnik Općine Popovac

Zoran Kontak